Diari Oficial de la Generalitat Valenciana


Sumari del DOGV 5879, del 27-10-2008 (2008/11549)

Judici verbal 485/2005. Notificació de la sentència a Vicenta Llopis Pous i Antonio Amores Llopis.
--------------------------------------------------------------------------------------------------

### Dades del document

Número de DOGV
:   5879

Data del DOGV
:   27-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/11548


Data del document
:   23-09-2008

Organisme emissor
:   Jutjat de Primera Instància Número 14 de València

Tipus de document
:   Edicte

Descriptors 

:   * sistema judicial

Judici verbal 485/2005. Notificació de la sentència a Vicenta Llopis Pous i Antonio Amores Llopis. [2008/11925]  
Part demandant: Aguas de Valencia, SA, Omnium Ibérica, SA i Empresa Mixta de Aguas, SA.  
Part demandada: Vicenta Llopis Pous i Antonio Amores Llopis.  
Sobre: reclamació de quantitat i resolució de contracte.  
En el judici referenciat, s'ha dictat la resolució que té el text literal següent:  
«Jutjat de Primera Instància número 14 de València  
Procediment: assumpte civil 000485/2005.  
Sentència número 174/2008  
Jutgessa que la dicta: M.ª Asunción Solis García del Pozo.  
Lloc: València.  
Data: 22 de setembre de 2008.  
Part demandant: Aguas de Valencia, SA (AVSA), Omnium Ibérica, SA (OISA) i Empresa Mixta de Aguas, SA (EMIVASA).  
Advocada: Raquel Valls Veiga.  
Procuradora: Desamparados Barber Paris.  
Part demandada: Vicenta Llopis Pous i Antonio Amores Llopis.  
Objecte del judici: reclamació de quantitat i resolució de contracte.  
Antecedents de fet  
Primer. La procuradora dels tribunals Amparo Barber Paris, en nom i representació de les entitats mercantils Aguas de Valencia, SA (AVSA), Omnium Ibérica, SA (OISA), i Empresa Mixta Valenciana de Aguas, SA (EMIVASA), va formular demanda de judici verbal contra Vicenta Llopis Pons i contra Antonio Amores Llopis, desistint posteriorment respecte d'este últim; en reclamació de les dues primeres de 117,41 euros, import no satisfet per subministrament d'aigua potable i manteniment de comptador, per a l'habitatge situat a València, carrer d'Orihuela, número 33, 2; i la segona exercint, de forma acumulada a l'anterior acció de resolució de contractes de pagament de subministraments i manteniment de comptador, amb indemnització de danys i perjudicis pels imports endeutats, 159,52 euros, més els imports de les factures que es produïsquen fins a l'efectivitat de la sentència; interessos legals i costes processals.  
Segon. Admesa a tràmit l'anterior demanda, es va acordar citar la demandada i convocar les parts a la celebració del judici verbal, que es va celebrar el dia 18 de setembre de 2008, en la sala d'audiència d'este Jutjat, amb la sola assistència de la part actora, i la demandada va ser declarada en situació de rebel·lia processal. Ratificada la demanda i practicada la prova, va quedar finalitzat el judici i vist per a dictar sentència.  
Tercer. Que en la tramitació d'este procés s'han observat les prescripcions legals.  
Fonaments de dret  
Primer. Les mercantils AVSA i OISA, exerciten acció personal contra Vicenta Llopis Pons, en reclamació de 117,41 euros, import del deute contret per la demandada amb les esmentades mercantils en concepte de subministrament d'aigua potable i manteniment de comptador, servici prestat en el seu domicilio fins a l'any 2002. Per la seua banda l'entitat EMIVASA, exercita de forma acumulada a l'anterior, acció de resolució de contracte de pagament de subministrament d'aigua potable i manteniment de comptador, amb indemnització de danys i perjudicis per impagament de subministrament d'aigua fins al moment d'interposició de la demanda, per la suma de 159,52 euros, i s'haurà d'afegir la condemna d'interessos legals d'esta quantitat, i condemnes futures que es produïsquen per nous consums d'aigua.  
La demandada, no va comparéixer en el judici per la qual cosa fou declarada en situació de rebel·lia processal.  
Segon. De la prova documental obrant en les actuacions, consistent en factures pendents de pagament, pòlissa o contracte de pagament i altres que s'hi adjunten amb la demanda, resulten provats els fets següents:  
1. Que Vicenta Llopis Pons, va concertar en data 20 de octubre de 1984, contracte de subministrament d'aigua potable per a l'immoble situat a València, carrer Orihuela, número 33, 2, amb l'entitat Aguas de Valencia, SA, així com contracte de conservació de comptador amb l'empresa Omnium Ibérico, SA.  
2. Que, la senyora Llopis Pons endeuta per subministrament d'aigua i altres conceptes facturats, a les entitats AVSA i OISA, la suma de 117,41 euros.  
3. Que, l'esmentada demandada endeuta a EMIVASA, nova concessionària del servici de proveïment d'aigua potable a la ciutat de València, la suma de 159,52 euros.  
Resulten per a això plenament acreditats els fets en què els actors fonamenten la pretensió, tenint en compte el tenor dels documents que, acompanyats a la demanda, no han sigut impugnats per la part a qui perjudiquen, amb la qual cosa fan prova plena en el judici. De manera que, en atenció al que s'ha exposat, i de conformitat amb el que establixen els articles 1089, 1091, 1255, 1124 i altres concordants del Codi Civil, i articles 217 i 220 de la Llei d'Enjudiciament Civil, procedix estimar la demanda.  
Tercer. S'haurà d'aplicar allò establit en els articles 1100, 1101 i 1108 del Codi Civil, pel que fa als interessos legals.  
Quart. Costes: s'han d'imposar a la part demandada, de conformitat amb el que establix l'article 394 de la Llei d'Enjudiciament Civil.  
Vistos els preceptes legals esmentats i altres de general i pertinent aplicació;  
Dispositiva  
Que, amb l'estimació de la demanda formulada per la procuradora Amparo Barber Paris, en nom i representació de les mercantils Aguas de Valencia, SA (AVSA), Omnium Ibérico, SA (OISA), i Empresa Mixta Valenciana de Aguas, SA (EMIVASA), contra Vicenta Llopis Pons, condemne l'esmentada demandada que pague a les dos primeres entitats esmentades la suma de 117,41 euros, més interessos legals des de la interpel·lació judicial. Declare revifat el contracte de pagament de subministrament i manteniment de comptador subscrit respecte de l'immoble situat a València, carrer Orihuela, número 33, 2.ª, i es condemna la demandada a sotmetre's a esta declaració, i s'acorda s'adopten totes les mesures que resulten necessàries per al cessament efectiu del subministrament d'aigua; i es condemna igualment a la demandada a pagar a EMIVASA, en concepte d'indemnització per danys i perjudicis, la suma de 159,52 euros més interessos legals des de la interpel·lació judicial, així com els imports que es produïsquen pel consum d'aigua potable fins a l'efectivitat d'esta sentència. Amb imposició de costes processals a la demandada.  
Notifiqueu esta resolució a les parts.  
Manera d'impugnació: mitjançant recurs d'apel·lació davant l'Audiència Provincial de València (article 455 LECn).  
El recurs es prepararà mitjançant escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i es manifestarà la voluntat de recórrer, amb expressió dels pronunciaments que impugna (article 457.2 LECn).  
Esta és la meua sentència, que pronuncie, mane i firme».  
En atenció al desconeixement de l'actual domicili o residència de la part demandada, per provisió de data 23 de setembre de 2008, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació de la sentència número 174/2008, de data 22 de setembre de 2008.  
València, 23 de setembre de 2008.- La secretària judicial: Asunción Soler García del Pozo.